бұйрыққа 4 қосымша

**Қызметті тоқтату кезінде салықтық міндеттемені орындаудың  
жеңілдетілген тәртібі, сондай-ақ салық төлеушілерді жекелеген**

**санаттарға жатқызу шарттары**

**1-тарау. Жалпы ережелер**

1. Қызметін тоқтату кезінде салықтық міндеттемені орындаудың оңайлатылған тәртібі және оңайлатылған тәртіп қолданылатын салық төлеушілерді жекелеген санаттарға жатқызу шарттары (бұдан әрі – Тәртіп) Қазақстан Республикасының Салық кодексінің 74-бабының 6-тармағына сәйкес әзірленген және дара кәсіпкерлердің келесі талаптарға бір мезгілде сай келген жағдайда қызметін тоқтату кезінде салықтық міндеттемені орындау тәртібін айқындайды:
2. қосылған құн салығын төлеуші ретінде тіркеу есебінде тұрмайтын;
3. бірлескен кәсіпкерлік нысанында қызметті жүзеге асырмайтын;
4. Салық кодексінің 104-бабының 1-тармағында көрсетілген жекелеген қызмет түрлерін жүзеге асырмайтын;
5. салықтық берешегі, әлеуметтік төлемдер бойынша берешегі жоқ;
6. салықтарды, бюджетке төлемдерді және әлеуметтік төлемдерді жоюға дейінгі салықтық есептілік кезеңі үшін есептеп, төлеу жөніндегі міндеттемелерін орындауы;
7. камералдық бақылау нәтижелері бойынша да, өзге де орындалмаған хабарламалары болмауы;
8. ашық банктік шоттары болмайтын.

Осы тармақтың бірінші бөлігінің 1), 2), 3), 5) және 6) тармақшалары қызметті тоқтату туралы салықтық өтініш берілген күнге дейін талап қоюдың ескіру мерзімі ішінде талаптарға сай келетін дара кәсіпкерлерге қолданылады.

1. Осы Тәртіп шеңберінде пайдаланылатын ұғымдар Салық кодексінде және Қазақстан Республикасының өзге де заңнамалық актілерінде белгіленген мағынада қолданылады.

**2-тарау. Салықтық міндеттемені орындаудың оңайлатылған тәртібі**

1. Осы Тәртіптің 2-тармағында айқындалған талаптарға сай келетін дара кәсіпкерлер Салық кодексінің 49-бабына сәйкес орналасқан жері бойынша мемлекеттік кірістер органына (бұдан әрі – МКО) мынадай құжаттарды ұсынады:

осы бұйрықтың 6-қосымшасына сәйкес нысандағы қызметін тоқтату туралы салықтық өтінішті;

таратудың салықтық есептілікті;

Салық кодексінің 111-бабы 4-тармағында айқындалған тәртіппен, тіркелген жағдайда бақылау-касса машинасын есептен шығару туралы салықтық өтінішті.

Бақылау-касса машинасын есептен шығару туралы салықтық өтініш, бақылау-касса машинасы МКО есепке қойылған жағдайда дара кәсіпкермен ұсынылады.

1. Таратудың салықтық есептілігі дара кәсіпкер қызметін тоқтату туралы салықтық өтініш ұсынылған салықтық кезеңнің басынан бастап осы өтініш ұсынылған күнге дейінгі аралықтағы салықтар, бюджетке төлемдер және әлеуметтік төлемдер түрлері бойынша, дара кәсіпкер төлеуші және (немесе) салық агенті болып табылатын салықтар бойынша жасалады.

Егер кезекті салықтық есептілікті ұсыну мерзімі таратудың салықтық есептілігі ұсынғаннан кейін басталатын болса, мұндай кезекті салықтық есептілікті таратудың салықтық есептілігі ұсынылған күннен кешіктірілмей жүргізіледі.

1. Қызметін тоқтату туралы салықтық өтінішті қабылдау не қабылдаудан бас тарту туралы өңдеу нәтижесі Салық кодексінің 51-бабына сәйкес өтініш ұсынылған күні дара кәсіпкерге жіберіледі.
2. Оңайлатылған тәртіппен қызметін тоқтату кезінде таратудың салықтық есептілігінде көрсетілген салықтарды, бюджетке төленетін төлемдерді және әлеуметтік төлемдерді төлеу МКО таратудың салықтық есептілігі ұсынылған күннен бастап 10 (он) күнтізбелік күннен кешіктірілмей жүргізіледі.

Егер таратудың салықтық есептілігінің алдында ұсынылған салықтық есептілікте көрсетілген салықтарды, бюджетке төленетін төлемдерді және әлеуметтік төлемдерді төлеу мерзімі осы тармақтың бірінші бөлігінде көрсетілген мерзім өткеннен кейін басталатын болса, онда төлеу (аудару) таратудың салықтық есептілігі ұсынылған күннен бастап 10 (он) күнтізбелік күннен кешіктірілмей жүргізіледі.

1. Дара кәсіпкердің салықтық міндеттемесі таратудың салықтық есептілікті ұсынылған күннен бастап 10 (он) күнтізбелік күн өткеннен кейін, аталған есептілікте көрсетілген сомалар салық төлеушінің дербес шотында көрсетіліп, салықтар, бюджетке төлемдер және әлеуметтік төлемдер бойынша берешек болмаған жағдайда орындалды деп есептеледі.
2. Егер жоюға байланысты салықтық есептілік табыстар мен салықтар, бюджетке төлемдер және әлеуметтік төлемдер бойынша міндеттемелерсіз ұсынылса, осы міндеттемелерді орындау мерзімі жоюға байланысты салықтық есептілік ұсынылған күннен кейінгі күн болып есептеледі.
3. Оңайлатылған тәртіппен қызметін тоқтату туралы салықтық өтінішті өңдеу МКО-ның ақпараттық жүйелері (ақпараттандыру объектілері) арқылы осы Тәртіптің 1-тармағында келтірілген шарттарға сәйкес форматтық-логикалық бақылау негізінде автоматты режимде жүзеге асырылады.
4. Осы Тәртіптің 7 және 8-тармақтарында көзделген салықтық міндеттеме орындалған күннен кейінгі бір күннен кешіктірілмей МКО дара кәсіпкерді тіркеу есебінен шығарады және Қазақстан Республикасы Қаржы министрлігі Мемлекеттік кірістер комитетінің интернет-ресурсында дара кәсіпкерді тіркеу есебінен шығару туралы ақпаратты орналастырады.
5. Жеке тұлға дара кәсіпкерді тіркеу есебінен шығару туралы растауды Салық кодексінің 51-бабына сәйкес алады.

**3-тарау. Қорытынды ереже**

12. Оңайлатылған тәртіппен қызметін тоқтатқаннан кейін МКО талап қоюдың ескіру мерзімі шегінде дара кәсіпкердің қызметін салықтық әкімшілендіруді жүзеге асырады.

Осы тармақтың бірінші бөлігінде көрсетілген қызмет бойынша МКО сәйкессіздіктерді (бұзушылықтарды) анықтаған кезде жеке тұлға:

1. осындай қызметті жүзеге асыру кезінде қолданыста болған Қазақстан Республикасының заңнамасына сәйкес салықтар, бюджетке төленетін төлемдер мен әлеуметтік міндеттемелер бойынша салықтық міндеттемелерін есептейді;
2. Қазақстан Республикасының заңнамасына сәйкес салықтық міндеттемелері мен әлеуметтік міндеттемесін орындайды.