Астана қаласы город Астана

«**Салық төлеушілердің (салық агенттерінің) қызметін тоқтатуы, қайта ұйымдастырылуы және таратылуы кезінде салықтық міндеттемені орындаудың кейбір мәселелері туралы»**

Қазақстан Республикасының Салық кодексінің 74-бабының 6-тармағына, 113-бабының 2-тармағына сәйкес **БҰЙЫРАМЫН**:

Мыналар:

1. осы бұйрыққа 1-қосымшаға сәйкес салық төлеушілердің (салық агенттерінің) таратылуы кезінде, оның ішінде жекелеген санаттағы салық төлеушілер (салық агенттері) үшін салық міндеттемесін орындау қағидалары;
2. осы бұйрыққа 2-қосымшаға сәйкес салық төлеушілердің (салық агенттерінің), оның ішінде жекелеген санаттағы салық төлеушілердің (салық агенттерінің) қайта ұйымдастырылуы кезінде салық міндеттемені орындау қағидалары;
3. осы бұйрыққа 3-қосымшаға сәйкес салық төлеушілердің (салық агенттерінің) қызметін тоқтатуы кезінде, оның ішінде жекелеген санаттағы салық төлеушілер (салық агенттері) үшін салық міндеттемесін орындау қағидалары;
4. осы бұйрыққа 4-қосымшаға сәйкес қызметін тоқтату кезінде салық міндеттемені орындаудың жеңілдетілген тәртібі, сондай-ақ салық төлеушілерді жекелеген санаттарға жатқызу шарттары;
5. осы бұйрыққа 5-қосымшаға сәйкес салықтық тексеруді жүргізу туралы салықтық өтініш нысаны;
6. осы бұйрыққа 6-қосымшаға сәйкес қызметін тоқтату туралы салықтық өтініш нысаны бекітілсін.

2. Қазақстан Республикасы Қаржы министрлігінің Мемлекеттік кірістер комитеті заңнамада белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрық ресми жарияланғаннан кейін оны Қазақстан Республикасы Қаржы министрлігінің интернет-ресурсында орналастырылуын;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық 2026 жылғы 1 қаңтардан бастап қолданысқа енгізіледі және ресми жариялауға тиіс.

|  |  |  |
| --- | --- | --- |
| **Лауазымы** |  | **Аты-жөні** |