**Түсіндірме жазба**

**Қазақстан Республикасы Қаржы министрінің  
«Салық төлеушілердің (салық агенттерінің) қызметін тоқтату, қайта ұйымдастыру және тарату кезіндегі салықтық міндеттемені**

**орындаудың кейбір мәселелері туралы»  
бұйрығының жобасы**(бұдан әрі – Жоба)

**1. Әзірлеуші мемлекеттік органның атауы**

Қазақстан Республикасының Қаржы министрлігі.

**2. Жобаны қабылдаудың негіздері**

Жоба Қазақстан Республикасының Салық кодексінің 74-бабы 6-тармағына және 113-бабының 2-тармағына сәйкес әзірленді және салық төлеушілердің (салық агенттерінің) қызметін тоқтату, қайта ұйымдастыру және тарату кезіндегі салықтық міндеттемелерді орындау қағидаларын (тәртібін) сипаттайды.

**3. Нормативтік құқықтық актінің жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай–ақ бюджет заңнамасында көзделген жағдайда - тиісті бюджет комиссиясының шешімі (тиісті есептеулер, қаржыландыру көзіне сілтеме, тиісті бюджет комиссиясының шешімінің көшірмесі) міндетті түрде түсіндірме жазбаға қоса беріледі).**

Жобаны іске асыру республикалық бюджеттен қосымша қаржы бөлуді талап етпейді.

**4. Нормативтік құқықтық актінің жобасы қабылданған жағдайда халықтың қалың бұқарасы үшін болжанатын әлеуметтік-экономикалық, құқықтық және (немесе) өзге де салдарлар, сондай-ақ нормативтік құқықтық акт жобасының ережелерінің ұлттық қауіпсіздікті қамтамасыз етуге әсері.**

Осы жоба салық төлеушілер (салық агенттері) қызметін тоқтату, қайта ұйымдастыру және тарату кезінде салықтық міндеттемелерді орындау рәсімдерін жетілдіру, сондай-ақ қолданыстағы нормативтік құқықтық актілерді Қазақстан Республикасының Салық кодексінің талаптарына сәйкестендіру мақсатында әзірленді. Бұл өз кезегінде аталған міндеттер мен рәсімдерді реттеуге мүмкіндік береді. Осыған байланысты әлеуметтік-экономикалық, құқықтық және өзге де салдарлар күтілмейді.

**5.** **Күтілетін нәтижелердің нақты мақсаттары мен мерзімдері**.

**Жобаның мақсаты** – салық төлеушілердің (салық агенттерінің) қызметін тоқтату, қайта ұйымдастыру және тарату кезінде салықтық міндеттемелерді орындаудың нақты тәртібін белгілеу, ескірген нормаларды алып тастау, сондай-ақ салықтық міндеттемені орындау рәсімдерін жетілдіру. Бұл салық төлеушілердің мемлекеттік кірістер органдарымен өзара іс-қимылын жеңілдетуге ықпал етеді, өйткені айқын әрі ашық қағидалар әкімшілік кедергілер тәуекелін төмендетеді.

**Күтілетін нәтижесі** – салық төлеушілердің (салық агенттерінің) қызметін тоқтату, қайта ұйымдастыру және тарату кезіндегі міндеттері мен рәсімдерін регламенттеу, ведомствоаралық деректер алмасу сапасын арттыру, яғни мемлекеттік кірістер органдары мен әділет органдары арасындағы мәліметтерді беру тәртібін белгілеу, сондай-ақ салық төлеушілер мен мемлекеттік кірістер органдарының іс-әрекеттерінің ашықтығы мен болжамдылығын қамтамасыз ету.

**6. Қабылданған жағдайда заңнаманы енгізілетін нормативтік құқықтық актінің жобасына сәйкес келтіру қажеттілігі (басқа құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу қажет пе, жоқ па, соны көрсетіңіз) немесе мұндай қажеттіліктің болмауы.**

Талап етілмейді.

**7.** **Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**8. Осындай өзгерістерге әкеп соғатын нормативтік құқықтық актінің жобасын қолданысқа енгізуге байланысты жеке кәсіпкерлік субъектілері шығындарының азаюын және (немесе) ұлғаюын растайтын есептеулердің нәтижелері.**

Жобаны қабылдау жеке кәсіпкерлік субъектілерінің шығындарын азайтуға және (немесе) ұлғайтуға әкеп соқпайды.

**Қазақстан Республикасының**

**Қаржы Министрі М. Тәкиев**